Sciant qui has litteras viderint quod ego Oddo, filius ducis Burgundię, concedo, laudo et ratam habeo elemosinam quam dominus pater meus Dux, fecit ecclesię Cluniacensi apud Bernam, pro excessibus suis. Similiter etiam concedo, et ratam habeo elemosinam quam fecit eidem ecclesię Cluniacensi apud Castellionem, pro salute animę suę et suorum, nec non et pro anima Girardi de Reun, fidelis sui. Et hec presentis cartę meę testimonio confirmavi ne ullatenus possint in posterum infirmari.